ЗэхъуэкIыныгъэшхуэхэр къытпоплъэ
IэщэкIэ зэщIэузэда IэнатIэхэм зэхъуэкIыныгъэшхуэхэр щрагъэкIуэкIыну ди къэралым зыщагъэхьэзыр. Апхуэдэу етх «Коммерсантъ» газетым. ХъыбарегъащIэ IэнатIэхэм къызэратымкIэ, 2018 гъэм ирихьэлIэу Урысейм къыщыунэхунущ ФСБ-м и къалэнхэр зыгъэзэщIэну Къэрал шынагъуэншагъэмкIэ министерствэр.
Къэрал шынагъуэншагъэмкIэ министерствэм (МГБ) къалэныщIэ куэд хуагъэувынущ. Псалъэм папщIэ, ар кIэлъыплъынущ абы игъэхьэзыра дэфтэрхэм япкъ иткIэ МВД-мрэ Следственнэ комитетымрэ къаIэт уголовнэ Iуэхухэм. МГБ-м хэтынущ езым и следственнэ управленэ. Абы зэхигъэкIынущ къэрал мыхьэнэ зиIэ уголовнэ Iуэхухэмрэ щIэпхъаджагъэ инхэмрэ.
Адрейуэ, ирагъэкIуэкIыну зыхуагъэфащэ зэхъуэкIыныгъэхэм ящыщщ Следственнэ комитетыр прокуратурэм хагъэхьэжыныр. КъищынэмыщIауэ, газетым етх МЧС-р щамыгъэIэжыххэну. Апхуэдэу къэхъумэ, «мафIэс» унэтIыныгъэр — МВД-м, къегъэлакIуэ, къызэрымыкIуэ щытыкIэхэр зэпIэзэрыт щIыжыныр — зыхъумэжыныгъэмкIэ министерствэхэм иратыжыну хуагъэфащэ.
«Коммерсантъ»-м зэритхымкIэ, зэхъуэкIыныгъэхэр сэбэп хуэхъунущ хабзэхъумэ IэнатIэхэмрэ IэщэкIэ зэщIэу-зэда къарухэмрэ нэхъ тыншу зэдэлэжьэным, абыхэм коррупцэр хэгъэкIыным. Iуэхум зыхуэгъэхьэзырын щIадзащ ФМС, ФСНК IэнатIэхэр Iуахыжу Лъэпкъ Гвардиер къыщыунэхуам.
АГЕЕНКЭ Игорь.
